Μουσικά Φεστιβάλ Η περίπτωση του φεστιβάλ του Ρέντινγκ και το κοινό του
Creators: name: Βίττη, Ευτυχία Στέργιου
Publisher: name: Aristotle University of Thessaloniki
Year: 2019
Subjects: Πολιτισμική κατανάλωση
Μουσικά φεστιβάλ
Κίνητρα της πολιτισμικής κατανάλωσης
Cultural consumption
Music festivals
Motivation of cultural consumption

description: Η μελέτη των φεστιβάλ με ερευνητικό προσανατολισμό και στόχους πρωτοεμφανίστηκε στα τέλη της δεκαετίας του 1970 (Wilson, Arshed, Shaw, &amp; Pret, 2016). Ίσως η έντονη παρουσία φεστιβαλικών διοργανώσεων της εποχής και η ταύτισή τους με συγκεκριμένα lifestyle (hippies) να αποτελούν επαρκείς λόγους για περαιτέρω ανάλυση του φαινομένου. Στη σύγχρονη εποχή, καθώς τα φεστιβάλ κερδίζουν συνεχώς έδαφος, ένα πλήθος παράλληλων επιδράσεων σε μία ευρεία γκάμα τομέων έχει κεντρίσει το ερευνητικό ενδιαφέρον. Όντως, η μελέτη των φεστιβάλ φαίνεται πως ακολουθεί τους ταχείς ρυθμούς διάδοσης του ίδιου του θεσμού. Μία πληθώρα ερευνητικών δημοσιεύσεων καταπιάνεται με τη συγκεκριμένη θεματική καλύπτοντας διαφορετικούς τομείς ενδιαφέροντος. Στη βιβλιογραφία η μελέτη των φεστιβάλ στηρίζεται σε πέντε παραμέτρους- θεματικές (Wilson, Arshed, Shaw, &amp; Pret, 2016): 1) Τα κίνητρα της διοργάνωσης, η χρηματοδότηση και η παρακολούθηση 2) Οι εμπειρίες του κοινού των φεστιβάλ 3) Η σχέση ανάμεσα στο φεστιβάλ και την τοπική κοινωνία 4) Οι οικονομικές και κοινωνικές επιπτώσεις της διοργάνωσης 5) Το μάνατζμεντ των διοργανώσεων Η παρούσα μεταπτυχιακή εργασία κινείται στο πλαίσιο των παραπάνω θεματικών ακολουθώντας τις ερευνητικές τάσεις. Ξεκινά από τα μουσικά φεστιβάλ εν γένει. Μελετά το περιεχόμενο, τη διοργάνωση, το κοινό, τις τεχνικές προώθησης και το πολιτιστικό marketing mix και προβάλλει επιτυχημένες στρατηγικές. Ερευνά τη δομή των μουσικών φεστιβάλ και την κουλτούρα που τα συνοδεύει δίνοντας βάση σε μεγάλες και δημοφιλείς διοργανώσεις. Αναζητά τη σχέση των φεστιβάλ με την κοινότητα που τα φιλοξενεί. Παρουσιάζει τον αντίκτυπο των διοργανώσεων αυτών στην προσέλκυση τουριστών στην περιοχή. Στη συνέχεια αναλύει τις θεωρίες κινήτρων την πολιτισμικής κατανάλωσης που βρίσκουν εφαρμογή και στον τομέα των μουσικών φεστιβάλ. Στο δεύτερο μέρος, η εργασία επικεντρώνεται στη μελέτη περίπτωσης, το φεστιβάλ του Ρέντινγκ. Παρακολουθεί το στήσιμο της διοργάνωσης. Εξετάζει τις επιτυχημένες τεχνικές προώθησης και προσέλκυσης του κοινού. Περιγράφει τις πραγματικές συνθήκες που επικρατούν κατά τη διάρκεια του φεστιβάλ. Αναλύει το προφίλ του κοινού, τους επισκέπτες του φεστιβάλ και το μωσαϊκό που συνθέτει αυτή την ιδιαίτερη διοργάνωση. Επικεντρώνεται στα κίνητρα που ωθούν τους επισκέπτες στο συγκεκριμένο φεστιβάλ και επιχειρεί να τα περιγράψει και να τα ομαδοποιήσει. Το θεωρητικό κομμάτι της εργασίας βασίζεται σε δευτερογενή έρευνα και περιλαμβάνει τη μελέτη προηγούμενων ερευνών στο πεδίο των φεστιβάλ. Η μελέτη του φεστιβάλ, στο δεύτερο τμήμα, στηρίζεται σε άμεση έρευνα. Περιλαμβάνει εκτεταμένη παρατήρηση του κοινού κατά τα διάρκεια των συναυλιών αλλά και της συνολικής διοργάνωσης. Ακόμη, μέσω των συνεντεύξεων του κοινού επιχειρεί να σκιαγραφήσει το προφίλ του φεστιβάλ και να αποδώσει τον χαρακτήρα του μέσα από τη ματιά των άμεσα εμπλεκομένων
description: Music festival research begun in the late 1970s. This was maybe due to the widely popular festivals of the era and the according lifestyles (hippies) related to them. Nowadays, as music festivals play a leading role in the field of cultural consumption, they attract the scientific research through a great range of activities. It would be probably safe to state that the massive scientific interest on the field follows the popularity of music festival itself. There is, indeed a big number of published papers that question and research the greater area of the above. This research could be summarized around five main categories: 1) Event’s motivation, finance and attendance 2) The audience experience 3) The relationship between the music festival and the local community 4) Financial and social repercussions 5) Events management This thesis follows the current research trends and discusses the above statements. Beginning from the music festival sector it draws a map of the events through the context, the marketing mix and the audience. Aiming to shed light on successful strategies it researches the way music festivals are structured. To look deeper into the relationship with the local community it presents the effect of the festival related tourists to the area. It is also summarizing the main motivations of cultural consumption that apply on the field of music festivals. The second part of this thesis is focused on the case study, Reading festival. It presents the taking place of the event. It demonstrates the successful marketing tools and audience attractions. It elaborates on the audience profile, the colourful mosaic of this popular event. Then, it looks closer to the audience motivations and attempts to describe and categorise them. This thesis theory is based on secondary research and includes previous studies on the field. The second part is based on hands on research to the actual music festival of Reading. It relies on extended audience observation during the concerts and the three day festival. Also, using short interviews it attempts to draw the audience profile and character through the eyes of the actual actors